Roverstafetten skulle gå som et håndtrykk fra speider til speider langs hele Norge. Det var planen at først og fremst skulle de voksne roverne delta, men mange steder var ikke roverarbeidet kommet i gang, eller folk bodde for spredt til at en kunne regne med roverne. På slike etapper skulle speiderledere og speidere over 16 år få delta. Det var planlagt 22 etapper på Sørlandet i tiden 15. - 25. juni, 16 etapper på Østlandet i tiden 26. juni - 3. juli, 18 etapper i Trøndelag i tiden 4.-12. juli, 26 etapper i Nordland i tiden 13.-25. juli, 18 etapper i Troms i tiden 26. juli-3. august og 12 etapper i Finnmark i perioden 4-9. august. Tilsammen 112 etapper på 3 mil hver. Etappene skulle gjennomføres på 12 timer og det skulle helst være to og to på hver etappe. 3-400 speidere skulle delta.